**НАСТАВНО-НАУЧНОМ ВЕЋУ**

**ФИЛОЗОФСКОГ ФАКУЛТЕТА**

**УНИВЕРЗИТЕТА У БЕОГРАДУ**

**ИЗВЕШТАЈ О ИСПУЊЕНОСТИ УСЛОВА ЗА ИЗБОР КАТАРИНЕ ЈОВИЋ, МАСТЕР ИСТОРИЧАРА УМЕТНОСТИ, У ИСТРАЖИВАЧКО ЗВАЊЕ ИСТРАЖИВАЧ-САРАДНИК**

Наставно-научно веће Филозофског факултета на седници одржаној 24. 9.2021. изабрало нас је у комисију за утврђивање испуњености услова за избор Катарине Јовић, МА историчара уметности, у истраживачко звање истраживач-сарадник. Упознати са биографијом и библиографијом кандидаткиње, подносимо следећи

**ИЗВЕШТАЈ**

Катарина Јовић, рођена 22. 11. 1994. у Пљевљима, Црна Гора, уписала је 2013/2014. дипломске студије на Филозофском факултету, Одељење за историју уметности, и завршила их 2017. са просечном оценом 9.57 (дипломски 10.00). Мастер студије на истом одељењу уписала је 2017/2018. и завршила их 2018, са просечном оценом 10.00 (мастер рад 10.00). Докторске студије на Одељењу уписала је 2018/1019. код ментора проф. др С. Брајовић. Са успехом је завршила испите на докторским студијамаи одбранила тему докторске дисертације „Визуелна култура грађанских салона у Боки Которској током 19. вијека“.

Катарина Јовић је од 2019. члан научно-устраживачког пројекта„Представе идентитета у уметности и вербално-визуелној култури новог доба“(177001)као стипендиста Министарства науке, просвете и технолошког развоја Републике Србије. Од 1. априла 2021, као истраживач-приправник, ангажована је на пројекту „Од иконе до меморије: визуелно управљање кризама у Србији и на Западном Балкану (17-20 век)“, VISMACRISE, Програм ИДЕЈЕ Фонда за науку, чији је руководилац проф. др Ненад Макуљевић. Добила је награду за изузетан успех у студирању Филозофског факултета (2017) и ДААД стипендију за једногодишње истраживање на нивоу докторских студија (Research Grants – One Year Grants for Doctoral Candidates, октобар 2020 – октобар 2021).

Објавила је радове:

„Портрети из заоставштине породице Радимир из Доброте“, *ЗЛУМС* 48, 2020, 57-71.

„Прилози Богомира Аћимовића Далме у 'Недељним илустрацијама' о француским изложбама и југословенским умјетницима у Паризу'“, *Архитектура и визуелне уметности у југословенском контексту: 1918-1941*, ур. А. Кадијевић, А. Илијевски, Филозофски факултет, Београд, 2021, 331-338.

„Зидно сликарство салона у палати Брајковић-Мартиновић“, *Историјски записи* 3-4, Подгорица, 2017, 41-52.

„Да ли је Будва заборавила своју античку прошлост? О методама заштите и презентације будванског античког насљеђа“, *АРТУМ* 2, Филозофски факултет, Универзитет у Београду, децембар 2015, 68-80.

Радови „Античко насљеђе Будве као културна баштина: О памћењу и заборављању будванске античке прошлости“, *Античка Будва*, Музеји и галерије Будве, као и рад „The Conquered Land: Representations of Bosnia and Herzegovina in Kriegs-Bilder-Skizzen aus dem Bosnisch-Herczegowinischen Occupations Feldzuge 1878“ у зборнику *Култура сећања, идентитет и визуелност у временима кризе на балканском простору (17-20. век)*, уредници Н. Макуљевић и А. Костић, налазе се у штампи.

У фази припреме за штампу налазе се и радови које је К. Јовић читала на студентским конференцијама Филозофског факултета Свеучилишта у Загребу 2017. и 2018. године.

Катарина Јовић учестовала је у студентким праксама и у организацији студентских конференција (Интернационална међународна конференција о уметности, ПСоА, Београд, 2018. и 2019).Своје радове је излагала на научним конференцијама Института за историју уметности, Филозофски факултет, Универзитет у Београду, 2019, Филозофског факултета Свеучилишта у Загребу,2017, 2018. и 2019, и у Музеји и галерије Будве, 2018.

Веома ценимо ради професионално понашање колегинице Јовић. Истичемо њену посвећеност истраживању архива и библиотека током израде дипломског и мастер рада, као и током израде докторске дисертације у Берлину, као и учествовање на међународним конференцијама. Уверени смо да заслужује право на истраживачко звање у које се предлаже, као и да је испунила све услове да стекне звање истраживач-сарадник.

У Београду, 19. октобра 2021.

др Саша Брајовић, редовни професор, Одељење за историју уметности Филозофског факултета

др Ненад Макуљевић, редовни професор, редовни професор, Одељење за историју уметности Филозофског факултета

др Милена Улчар, научни сарадник, Одељење за историју уметности Филозофског факултета