УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

НАСТАВНО НАУЧНОМ ВЕЋУ

Одлуком Наставно-научног већа Филозофског факултета у Београду од 04. и 05.11. 2021. године изабрани смо у Комисију за писање извештаја за избор Милице Секуловић у истраживачко звање ИСТРАЖИВАЧ - САРАДНИК.

Након анализе поднете документације и радова кандидата Комисија подноси већу Филозофског факултета следећи

И З В Е Ш Т А Ј

Милица Секуловић рођена је у Београду 15.11.1993. Основне академске студије уписала је на Филозофском факултету у Београду 2012. године на студијском програму Педагогија. Овај ниво студија је завршила 22.9.2016. године са просечном оценом 9,65. Мастер академске студије педагогије завршила је на истом Факултету 19.8.2018. године, одбранивши завршни рад под насловом „Концепт југословенства у основношколским уџбеницима за наставу историје (1918-1941): педагошка перспектива„. Oстварила je укупну просечну оцену 9.00 на мастер студијама. Докторске студије педагогије уписала је 2018. године. Пријавила је тему докторске дисертације под називом „Школе ученика у привреди (1945-1974)“ уз менторску подршку проф. др Александре Илић Рајковић.

Од 2.4.2019. године била је ангажована је у звању истраживач-приправник на пројекту ''Модели процењивања и стратегије унапређивања квалитета образовања у Србији'' (број 179060, 2011-2018), Института за педагогију и андрагогију Филозофског факултета у Београду, који финансира Министарство просвете и науке Републике Србије.

Одлуком Наставно-научног већа Филозофског факултета Универзитета у Београду донетој на редовној седници одржаној 27. 06. 2019. године Милица Секуловић је ангажована у својству докторанда у настави на предметима из области опште педагогије за 2019/20. годину и учествује у реализацији предмета *Развој педагогије у Срба* и *Историја школства у Србији*. На истим предметима кандидат је, одлуком Наставно-научног већа од 24. 09. 2021.. године, ангажован у настави и у 2021/22. години.

Милица је учествовала и излагала на међународној конференцији *„Образовање у функцији модернизације друштва* (11. октобра 2019. на Учитељском факултету Универзитета у Београду) као и на међународном скупу „*Чему још образовање: образовање и/или еманципација? Путеви и распућа”* (октобра 2020. године на Институту за филозофију и друштвену теорију). Чланица је ЕдуЛаб - лабораторије за истраживање образовних стратегије при поменутом институту.

У свом досадашњем истраживачком раду Милица Секуловић је објавила следеће радове:

Секуловић, М. (2021). Прилози о реформи средњошколског образовања у часописима *Настава и васпитање* и *Педагошки рад*. У: А. Илић Рајковић, С. Петровић Тодосијевић (ур.), *Без школе шта би ми?! Огледи из историје образовања у Србији и Југославији од 19. века до данас* (343-375). Београд: Институт за новију историју Србије, Институт за педагогију и андрагогију Филозофског факултета у Београду. (M44)

Николић, Л. и Секуловић, М. (2021). Концепције васпитања Џона Дјуија и Адолфа Феријера. *Педагогија, 76*(1-2), 5-21. (M52)

Секуловић, М. и Николић, О. (2021). *Нови образовни систем.* У: И. Младеновић, С. Продановић и Г. Пудар Драшко (ур.), *На шта мислимо када кажемо.* Институт за филозофију и друштвену теорију Универзитет у Београду, Институт за демократски ангажман југоисточне Европе. (M123)

Максимовић, Ђ. и Секуловић, М. (2021). Анализа визуелних приказа у уџбеницима из прошлости: пример из области историје педагогије (саопштење штампано у целини). У: В. Џиновић, Т. Никитовић (ур.), *Квалитативна истраживања кроз дисциплине и контексте: осмишљавање сличности и разлика* (58-63). Београд: Институт за педагошка истраживања, Институт за психологију Филозофског факултета у Београду. (M34)

Секуловић, М. и Нуркић, П. (2020). Дјуијево читање Русоовог „Емила“: између прагматизма и натурализма. У: П. Крстић, В. Меворах и М. Велинов (ур.), *Чему још образовање: образовање и/или еманципација? Путеви и распућа* (82-83). Београд: Институт за филозофију и друштвену теорију. (M34)

Секуловић, М. (2019). Интерсексуалност и модернизација образовања: прилог промишљању интерсексуалности из педагошке перспективе. У: М. Радуловић и Ј. Станишић (ур.), *Образовање у функцији модернизације друштва* (66-68). Београд: Институт за педагошка истраживања. (M34)

Секуловић, М. (2016). Представа женског пола у читанкама за српски језик аутора М. Шевића крајем 19. и почетком 20. века. У: Н. Секулић и М. Радоман (ур.), *Феминистички форум Филозофског факултета: изабрани радови из студија рода* (293-308). Београд: Институт за социолошка истраживања. (M51)

**На основу свега изнетог може се закључити да Милица Секуловић испуњава услове у складу са *Правилником о поступку, начину вредновања и квантитативном исказивању научноистраживачких резултата истраживача* и стога предлажемо Наставно-научном већу Филозофског факултета Универзитета у Београду да Милицу Секуловић изабере у звање ИСТРАЖИВАЧ - САРАДНИК.**

У Београду,

17.11.2021.

**Чланови комисије**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Александра Илић Рајковић, ванредни професор

Филозофски факултет Универзитета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Александар Тадић, ванредни професор

Филозофски факултет Универзитета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Наташа Николић, доцент

Филозофски факултет у Београду